ལྗོན་པ་ས་ལའི་རྒྱལ་པོ་རབ་བརྟན་

ལྗོན་པ་ས་ལའི་རྒྱལ་པོ་རབ་བརྟན། 
འདི་ཡང་མངོན་པ་མཛོད་གནས་གསུམ་པའི་འཇིག་རྟེན་ཆགས་ཚུལ་གྱི་སྐབས་སུ་བྲག་གསེར་གྱི་བྱ་སྐྱིབས་ཅན་དེ་ནས་བྱང་དུ་དཔག་ཚད་ཉི་ཤུ་སྟེ། རྒྱང་གྲགས་བརྒྱ་དང་དྲུག་བཅུ་འདས་པ་ན། ཤིང་སཱ་ལའི་རྒྱལ་པོ་རབ་བརྟན་ཞེས་བྱ་བ། སཱ་ལའི་ཕྲེང་བ་རིམ་པ་བདུན་གྱིས་བསྐོར་བ། སཱལའི་རྒྱལ་པོའི་ཡལ་ག་ལོ་འདབ་ཀྱིས་སཱ་ལའི་ཕྲེང་བ་དང་པོ་ལ་ཐུག་པ་ནས། སཱ་ལའི་ཕྲེང་བ་དྲུག་པའི་ཡལ་འདབ་ཀྱིས་བདུན་པའི་ཡལ་འདབ་ལ་ཐུག་པའི་བར་དུ་ཁྱབ་ཅིང་མཐོ་ཁྱད་དཔག་ཚད་བཅུ་གསུམ（རྒྱང་གྲགས་བརྒྱ་དང་བཞིའམ་གཞུ་འདོམ་ཆིག་ཁྲི་ཆིག་སྟོང་ལྔ་བརྒྱ)ཡོད་ཅེས་བཤད་སྲོལ་ཡོད།
Category:དུང་དཀར་ཚིག་མཛོད་ཆེན་མོ་